b"\n_START_ARTICLE_\nPeter Eisenman\n_START_SECTION_\nBiografia\n_START_PARAGRAPH_\nA la fi dels anys cinquanta va ser col\xc2\xb7laborador de  Walter Gropius, i va ser\xc2\xa0un dels integrants dels Five Architects._NEWLINE_Llicenciat en arquitectura a la Universitat de Cornell, Eisenman est\xc3\xa0 doctorat en filosofia per la Universitat de Cambridge i en belles arts por la Universitat de Chicago._NEWLINE_L'any\xc2\xa01967 va fundar el Institute for Architecture and Urban Studies, de Nova York, imprecisa instituci\xc3\xb3, extraordin\xc3\xa0riament activa i eficient, que aviat es va convertir en obligat punt de refer\xc3\xa8ncia per a tot aquell interessat en l'arquitectura._NEWLINE_Peter Eisenman, descendent d'immigrants jueus alemanys d'Estrasburg, internacionalment reconegut per la seva visi\xc3\xb3 provocadora de l'arquitectura ha constru\xc3\xaft una s\xc3\xa8rie innombrable de projectes a gran escala incloent el Wexner Center \xc2\xa0a l'Ohio State University, el Greater Columbus Convention Center a\xc2\xa0Columbus, Ohio, i l'Aronoff Center for Design and Art a la Universitat de Cincinnati._NEWLINE_Com a resultat del concurs d'idees que va guanyar, construeix a Santiago de Compostel\xc2\xb7la la Ciutat de la Cultura de Gal\xc3\xadcia, un conjunt d'edificis destinats a activitats culturals. Unes obres que van modificar el disseny original de la ciutat de John Hejduk i que el van portar a col\xc2\xb7laborar amb els arquitectes espanyols Andr\xc3\xa9s Perea i Andr\xc3\xa9s Jaque. Les obres han estat objecte de pol\xc3\xa8miques p\xc3\xbabliques per la seva gesti\xc3\xb3 econ\xc3\xb2mica i pels dubtes sobre la seva utilitat posterior._NEWLINE_A m\xc3\xa9s, fou el promotor d'un projecte de realitzaci\xc3\xb3 d'un nou Estadi de Riazor a La Corunya, encara que finalment no es va realitzar._NEWLINE_Un recent llibre sobre la seva obra desenvolupa les instal\xc2\xb7lacions temporals que ha realitzat.Instal\xc2\xb7lacions: Sobre el Treball de Peter Eisenman, de Pablo Lorenzo-Eiroa, DLO/Robles Edicions, Buenos Aires, 2008."